open-index/open-wikipedia-markdown huggingface dataset:
Apuolento

**Apuolento** tai **apuhenki** on ihmisen, varsinkin tietäjän tai šamaanin apuna toimiva henkiolento tai eläin. Saamelaisella ja suomalaisella tietäjällä kuviteltu tai todellinen apueläin oli usein kaarne eli korppi (suomalaisella nimeltään lievo, saamelaisella vuokko). Skandinaavien Odin-jumalalla, jota usein verrataan shamanistiseen tietäjään, oli apunaan kaksi korppia.

Apuolentoja ovat myös parat ja ihmisiä palvelevat tontut ja haltijat.

## Katso myös
* Suojelushenki
* Luonto (mytologia)

## Lähteet
* 
* 
* 

### Viitteet
Ralph Gonsalves

**Ralph Everard Gonsalves** (s. 8. elokuuta 1945) on saintvincentiläinen poliitikko. Hän toimi vuosina 2001–2025 Saint Vincent ja Grenadiinien pääministerinä. 

Gonsalves opiskeli kauppatieteitä, hallintoa ja oikeustiedettä Jamaikalla ja Englannissa.

Gonsalvesin edeltäjä oli Arnhim Eustace. Gonsalves aloitti poliittisen uransa 1960-luvulla.

## Lähteet

## Aiheesta muualla
Caminemos Pisando la Senda de Nuestra Inmensa Felicidad

**Caminemos pisando la senda de Nuestra Inmensa Felicidad** (Kulkekaamme pitkin ylettömän onnellisuutemme polkua) on Päiväntasaajan Guinean kansallislaulu. Sen on säveltänyt ja sanoittanut Atanasio Ndongo Miyono. Laulun on ollut käytössä aina maan itsenäistymisestä vuonna 1968.

;Sanat espanjaksi
:Caminemos pisando la senda 
:De nuestra inmensa felicidad. 
:En fraternidad, sin separación, 
:¡Cantemos Libertad! 
:Tras dos siglos de estar sometidos, 
:Bajo la dominación colonial, 
:En fraterna unión, sin discriminar, 
:¡Cantemos Libertad! 
:¡Gritemos Viva, Libre Guinea! 
:Y defendamos nuestra Libertad. 
:Cantemos siempre, Libre Guinea, 
:Y conservemos siempre la unidad. 
:¡Gritemos Viva, Libre Guinea! 
:Y defendamos nuestra Libertad. 
:Cantemos siempre, Libre Guinea, 
:Y conservemos, Y conservemos 
:La independencia nacional. 

;Epävirallinen käännös suomeksi
:Kulkekaamme pitkin
:ylettömän onnellisuutemme polkua. 
:Veljeydessä, yhtenäisinä. 
:laulakaamme "Vapaus"! 
:Siirtomaahallinnon kaksi vuosisataa 
:olemme jo jättäneet taaksemme,
:veljellisessä ykseydessä, ilman erottelua,
:laulakaamme "Vapaus"!
:Huutakaamme eläköön, vapaa Guinea!
:Ja puolustakaamme vapauttamme.
:Laulakaamme alati, vapaa Guinea,
:ja säilyttäkäämme aina yhtenäisyytemme.
:Huutakaamme eläköön, vapaa Guinea!
:Ja puolustakaamme vapauttamme.
:Laulakaamme alati, vapaa Guinea,
:ja säilyttäkäämme, ja säilyttäkäämme,
:kansallisen vapauden.

## Lähteet
Comcast Building

**Comcast Building** eli **30 Rockefeller Center** on 69-kerroksinen ja 259 metriä korkea pilvenpiirtäjä New Yorkissa. Comcast Building on Rockefeller Centerin korkein rakennus. Rakennus valmistui vuonna 1933. Sen alkuperäinen nimi oli **RCA Building**, ja vuonna 1986 nimeksi muutettiin **GE Building** kaksi vuotta sen jälkeen kun General Electric (GE) oli hankkinut haltuunsa RCA:n eli Radio Corporation of American. Vuonna 2015 Comcast osti oikeudet rakennuksen nimeämiseen ja vaihtoi sen nimeksi Comcast Building. Rakennuksen huipun pohjois- etelä- ja länsiseinille asennettiin myös Comcastin logoa esittävät LED-valokyltit. Rakennuksen lempinimiä ovat muun muassa *The Slab* sekä *30 Rock*, joka johtaa alkunsa rakennuksen osoitteesta: *30 Rockefeller Plaza, New York, NY 10112*.

Comcast Building on avoinna yleisölle ja sen huipulla on suosittu näköalatasanne Top of the Rock.

Vuonna 1985 Comcast Building julistettiin viralliseksi New Yorkin kaupungin suojelluksi maamerkiksi, ja vuonna 1987 se lisättiin osana Rockefeller Centeriä Yhdysvaltain valtiolliseen suojeltavien historiallisten kohteiden National Register of Historic Places -rekisteriin.

NBC Studios nauhoittaa joitakin ohjelmiaan Comcast Buildingissa, mukaan lukien *[[Late Night with Jimmy Fallon]]*, *[[Saturday Night Live]]* sekä rakennuksen mukaan nimetty *[[30 Rock]]*.

## Sijainti
Comcast Building on osa Rockefeller Center -kompleksia Midtownin kaupunginosassa New Yorkissa. Se oli tarkoitettu Rockefeller Centerin keskeiseksi rakennelmaksi sekä fyysisesti että symbolisesti. Tontti on lähes suorakaiteen muotoinen ja sen pinta-ala on 10 011,8 neliömetriä, ja se rajoittuu lännessä Sixth Avenuehen (virallisesti Avenue of the Americas), pohjoisessa 50th Streetiin, idässä Rockefeller Plazaan ja etelässä 49th Streetiin. Alueen julkisivu on 166 m 49th ja 50th Streetillä ja 53 m Sixth Avenuella. Pääsisäänkäynti on Rockefeller Plazalla, joka kulkee kompleksin halki ja on samansuuntainen Fifth ja Sixth Avenuen kanssa. Comcast Buildingin pääsisäänkäynnin edessä, maanpinnan alapuolella, on Lower Plaza. Rakennukselle on annettu oma postinumero 10112; se on yksi 41:stä Manhattanilla sijaitsevasta rakennuksesta, joilla on ollut oma postinumero vuodesta 2019 lähtien.

Sixth Avenuen toisella puolella rakennuksesta näkyy 1221 Avenue of the Americas lounaaseen, 1251 Avenue of the Americas länteen ja 1271 Avenue of the Americas luoteeseen. Radio City Music Hall, 1270 Avenue of the Americas ja 50 Rockefeller Plaza ovat suoraan pohjoiseen. Rockefeller Plazan toisella puolella ovat International Building koillisessa, La Maison Francaise ja British Empire Building idässä sekä 1 Rockefeller Plaza ja 608 Fifth Avenue kaakossa. Lisäksi etelässä on 10 Rockefeller Plaza. Alue oli aiemmin osa Columbian yliopiston kampusta, joka säilytti suurimman osan maasta omistuksessaan vielä hyvissä ajoin kompleksin rakentamisen jälkeen.

## Lähteet

## Aiheesta muualla
Karl Landsteiner

**Karl Landsteiner** (14. kesäkuuta 1868 Wien, Itävalta-Unkari – 26. kesäkuuta 1943 New York, Yhdysvallat) oli itävaltalainen biologi ja lääkäri.

Landsteiner löysi veriryhmät vuonna 1900 ja nimesi ne seuraavana vuonna. Hän nimesi ryhmät kirjaimilla A, B ja C. Nykyään ne tunnetaan kirjaimilla A, B ja O. Löytönsä johdosta Landsteiner palkittiin 10. joulukuuta 1930 Nobelin lääketieteen palkinnolla.

Karl Lansdsteiner syntyi Wienissä. Hänen isänsä Leopold Landsteiner oli lehtimies. Isä kuoli, kun poika oli vasta kuusivuotias. Landsteiner valmistui lääkäriksi Wienin yliopistosta vuonna 1891. Hänen toinen aineensa oli kemia, jossa hänen opettajanaan toimi kemiannobelisti Hermann Emil Fischer.

Vuonna 1908 Lansdsteineristä tuli patologian professori Wienin yliopistoon. Vuonna 1916 hän meni naimisiin Helen Wlaston kanssa. 8. huhtikuuta 1917 heille syntyi heidän ainoa lapsensa.

Kun ensimmäinen maailmansota alkoi, Lansdsteinerit muuttivat puolueettomaan Alankomaihin. Vuonna 1923 Lansdsteiner sai töitä Rockefeller-säätiön instituutista New Yorkista. Hän asui Yhdysvalloissa koko loppuelämänsä ja sai myös Yhdysvaltain kansalaisuuden.

24. kesäkuuta 1943 Karl Landsteiner sai sydänkohtauksen laboratoriossaan. Hän kuoli sairaalassa kaksi päivää myöhemmin.

## Lähteet

## Aiheesta muualla
Emil Adolf von Behring

**Emil Adolf von Behring** (15. maaliskuuta 1854 Hansdorf, Preussi – 31. maaliskuuta 1917 Marburg, Saksan keisarikunta) oli saksalainen lääkäri ja bakteriologi, joka toimi Marburgin yliopiston professorina. Hän keksi organismin kyvyn muodostaa antitoksiineja (vastamyrkkyjä) sisään tunkeutuneita bakteerimyrkkyjä eli toksiineja vastaan. Löydön ensimmäinen käytännön sovellus oli kurkkumätää vastaan käytetty seerumihoito, jonka kehittämisestä Behring sai ensimmäisen Nobelin lääketieteen palkinnon vuonna 1901. Behring teki palkinnon perusteena olleen tutkimuksen yhdessä japanilaisen Kitasato Shibasaburōn kanssa.

## Lähteet

## Aiheesta muualla
Dianne Holum

**Dianne Holum** (s. 19. toukokuuta 1951 Chicago, Illinois) on yhdysvaltalainen pikaluistelija ja olympiavoittaja.

Holum osallistui kaksiin olympialaisiin. Grenoblessa 1968 hän saavutti hopeaa 500 metrillä ja pronssia 1 000 metrillä. Vuonna 1972 Sapporossa hän nousi myös keskimmäiselle korokkeelle, kun hän voitti olympiakultaa 1 500 metrillä. Lisäksi Holum sai hopeaa 3 000 metriltä.

Maailmanmestaruuskisoista hän sai neljä mitalia. Yleisluistelussa Holum sijoittui kahdesti pronssille ja sprinttikisoissa kerran hopealla ja pronssille.

Kilpauransa jälkeen Holum siirtyi valmentajaksi. Hän otti suojiinsa nuoren Eric Heidenin, josta tuli viisinkertainen olympiavoittaja vuonna 1980 Lake Placidissa.

## Lähteet

## Aiheesta muualla
*Holumin profiili KOK:n sivuilla
Antti Kuisma

**Antti Sakari Kuisma** (s. 23. helmikuuta 1978 Jyväskylä) on suomalainen yhdistetyn hiihtäjä ja valmentaja. Urheilu-urallaan hän saavutti olympiapronssia.

Torinon olympialaisista 2006 Kuisma sai joukkuekilpailusta pronssia. Paras henkilökohtainen arvokilpailusijoitus Kuismalle on viides sija Oberstdorfista 2005 normaalikilpailussa. Yhdistetyn maailmancupissa Kuisman paras osakilpailusijoitus on myös viides, sprinttikilpailusta 12. helmikuuta 2005 Pragelatosta.

Antti Kuisma lopetti kilpaurheilu-uransa kauteen 2007–2008. 

Urheilu-uransa jälkeen Kuisma valmensi pitkään Suomen yhdistetyn nuorten maajoukkuetta. Keväällä 2022 Kuisma valittiin Suomen yhdistetyn maajoukkueen päävalmentajaksi.

## Lähteet
Okolodin kieli

**Okolod** on malaijilais-polynesialainen kieli, jolla on noin 5 000 puhujaa (2000). Suurin osa heistä asuu Indonesiassa, mutta puhujia on myös Malesiassa. 

## Aiheesta muualla
*Okolod Ethnologuessa
Trump World Tower

**Trump World Tower** on vain asuinkäytössä oleva pilvenpiirtäjä Manhattanilla, New Yorkissa. Sen rakennustyöt aloitettiin vuonna 1999 ja ne saatiin päätökseen 2001. Rakennus on 262 metriä korkea ja siinä on 72 kerrosta, joiden julkisivua peittää tumma, pronssivivahteinen lasi. Pilvenpiirtäjä on rakennettu kestämään hyvin tuuliset olosuhteensa, ja lähes lattiasta kattoon ylettyvät ikkunalasit tarjoavat henkeä salpaavan näkymän yli Manhattanin.

Pilvenpiirtäjän rakennuttajana toimi miljardööri Donald Trump, ja sen rakentaminen maksoi arviolta 300 miljoonaa Yhdysvaltain dollaria. Huoneistojen hinnat ovat erittäin korkeita, esimerkiksi vuonna 2012 4 makuuhuoneen kattohuoneistosta maksettiin 15,5 miljoonaa dollaria. Kolme kerrosta käsittävästä kattohuoneistosta taasen pyydettiin jopa 50 miljoonaa Yhdysvaltain dollaria, mutta tuo huoneisto erotettiin hiljattain useaksi eri huoneistoksi, koska sitä ei olisi muuten saatu myydyksi. Erotetut huoneistot saatiin kuitenkin myytyä erittäin nopeasti.

Trump World Tower oli vuoteen 2003 asti maailman korkein pelkästään asuinkäyttöön tarkoitettu rakennus.

## Lähteet

## Aiheesta muualla

*Trump World Towerin viralliset sivut
Natal (kaupunki)

**Natal** on Rio Grande do Norten osavaltion pääkaupunki Brasiliassa. Sen pinta-ala on 170 neliökilometriä ja asukasluku noin 810&nbsp;000 (2011). Kaupunki sijaitsee Atlantin valtameren rannikolla ja Potengijoen suulla.

## Maantiede
Natal sijaitsee Rio Grande do Norten osavaltiossa Atlantin valtameren rannikolla ja Potenjijoen suulla. Potenji jakaa kaupungin pohjoiseen ja eteläiseen osaan. Natalin rannikkoalueella on useita hiekkarantoja.

Natalin lempinimi on ”Cidade do Sol” (”auringon kaupunki”). Sen trooppinen ilmasto takaa noin 300 aurinkoista päivää vuodessa ja vuoden keskilämpötilaksi noin 28 astetta. 

## Historia
Portugalilaiset yrittivät asuttaa Natalin seutua 1530-luvulla, mutta asuttaminen epäonnistui ranskalaisten merirosvojen takia. Brasilian yhdeksäs kenraalikuvernööri Francisco de Sousa määräsi vuonna 1597 ranskalaismerirosvot häädettäväksi. Retkikunta saapui Potengijoen suulle 25. joulukuuta 1597, ja kaksitoista päivää myöhemmin, loppiaisena, sinne alettiin rakentaa linnoitusta, joka tunnetaan Itämaan tietäjien mukaan Forte dos Reis Magosina.

Jerônimo de Albuquerque määritteli 25. joulukuuta 1599 kylän rajat, ja kylä nimettiin Nataliksi, joka tarkoittaa portugaliksi joulua. Ei ole kuitenkaan varmuutta, saiko kylä nimensä vuoden 1597 joulupäivästä, jolloin portugalilaisretkikunta nousi maihin, vai päivästä, jolloin kylän rajat määriteltiin.

Natal ja sen ympäristö olivat Hollannin hallussa 1633–1654. Kaupunki kasvoi hitaasti, eikä siitä tullut siirtomaa-aikana merkittävää sokeriruo’on tuottajaa sen hiekkaisen maaperän takia. Natalin ympäristön talous perusti pitkään sisämaan karjankasvattamiselle. Natalin asukasluku oli 1800-luvun lopulla kasvanut noin 16&nbsp;000:een.

Natalin merkitys kasvoi toisen maailmansodan aikana. Yhdysvaltain presidentti Franklin D. Roosevelt tapasi kaupungissa Brasilian presidentin Getúlio Vargasin. Natalia käytettiin sodan aikana väliasemana, jonka kautta huollettiin erityisesti liittoutuneiden Afrikan-joukkoja, koska Natal on Brasilian kaupungeista lähimpänä Afrikkaa. Nataliin rakennettiin uutta infrastruktuuria, ja sinne muutti tuhansia uusia asukkaita, mikä kaksinkertaisti kaupungin asukasluvun, joka oli ennen sotaa vielä alle 40&nbsp;000.

Sodan jälkeen Natal jatkoi kasvuaan, ja kaupungin rannoilla alkoi kehittyneen infrastruktuurin ansiosta virrata myös turisteja. Kaupungin ranta-alueelle rakennettiin 1980-luvulla merkittävä Via Costeiran rantabulevardi.

## Lähteet

## Aiheesta muualla

* Viralliset sivut
* Natal Travel Guide
Rio Grande do Norte

**Rio Grande do Norte** on osavaltio Brasiliassa. Se sijaitsee maan koillisosissa Atlantin valtameren rannikolla. Osavaltion pääkaupunki ja suurin kaupunki on Natal. Rio Grande do Nortessa on arviolta 3&nbsp;474&nbsp;998 asukasta (vuonna 2016) ja sen pinta-ala on 52&nbsp;811 neliökilometriä. Myös Rocasin atolli Atlantin valtamerellä kuuluu Rio Grande do Norteen.

## Aluejako
Rio Grande do Norte on jaettu väestönlaskentaa ja tilastointia varten neljään suuralueeseen: Oeste Potiguar, Central Potiguar, Agreste Potiguar ja Leste Potiguar. Hallinnollisesti osavaltio jakautuu 19 ala-alueeseen, jotka on jaettu edelleen 167 kuntaan. Ala-alueet ovat:

*Agreste Potiguar
*Angicos
*Baixa Verde
*Borborema Potiguar
*Chapada do Apodi
*Litoral Nordeste
*Litoral Sul
*Macaíba
*Macau
*Médio Oeste
*Mossoró
*Natal
*Pau dos Ferros
*Seridó Ocidental
*Seridó Oriental
*Serra de Santana
*Serra de São Miguel
*Umarizal
*Vale do Açu

## Osavaltion suurimmat kaupungit ja niiden asukasluvut

*Natal – 766&nbsp;081 
*Mossoro – 224&nbsp;910 
*Parnamirim – 156&nbsp;181 
*Sao Goncalo do Amarante – 82&nbsp;063 
*Ceara-Mirim – 67&nbsp;692 
*Macaiba – 60&nbsp;749 
*Caico – 60&nbsp;266 
*Acu – 50&nbsp;117 
*Currais Novos – 41&nbsp;080 
*Sao Jose de Mipibu – 38&nbsp;381 
*Nova Cruz – 35&nbsp;774 
*Apodi – 35&nbsp;713 
*Santa Cruz – 32&nbsp;648 
*Touros – 31&nbsp;296 
*Joao Camara – 30&nbsp;989 
*Canguaretama – 29&nbsp;110 
*Pau dos Ferros – 26&nbsp;775 
*Macau – 25&nbsp;554

## Kuvia

Tiedosto:Genipabu-Natal.jpg|Natal
Tiedosto:Praça-Rodolfo-Fernandes-Mossoró.jpg|Mossoro
Tiedosto:Ponte-Rio-Mossoró.jpg|Mossorojoki
Tiedosto:Rio-Potengi-Natal.jpg|Rio Potengi


## Lähteet

## Aiheesta muualla

*Osavaltion internetsivut
Ronald Ross

**Ronald Ross** (13. toukokuuta 1857 – 16. syyskuuta 1932) oli skotlantilainen lääkäri ja vuodesta 1902 tropiikkilääketieteen professori Liverpoolissa. Hän sai vuonna 1902 Nobelin lääketieteen palkinnon malariaan liittyvästä työstään.

Ross on myös julkaissut runoja, romaaneja ja matemaattisia tutkimuksia.

## Lähteet

## Aiheesta muualla
Santa Catarina (täsmennyssivu)

**Santa Catarina** on:

*Santa Catarina, Brasilian osavaltio
*Santa Catarina, saari Santa Catarinan osavaltiossa Brasiliassa
*Santa Catarina, kunta Kap Verdellä
*Santa Catarina, Caldas da Rainhan kaupunginosa Portugalissa
*Santa Catarina, kylä São Tomén ja Príncipessä
*CT Santa Catarina, Brasilian laivaston torpedovenehävittäjä
Niels Ryberg Finsen

**Niels Ryberg Finsen** (15. joulukuuta 1860 Tórshavn, Färsaaret – 24. syyskuuta 1904 Kööpenhamina, Tanska) oli färsaarelainen lääkäri, joka tutki auringonvalon vaikutusta elintoimintoihin. Hän keksi ns. Finsenin lampun, jota käytetään ihotuberkuloosin ja trakooman hoidossa. Vuonna 1903 hänelle myönnettiin Nobelin lääketieteen palkinto.

## Lähteet
Mato Grosso

**Mato Grosso** on osavaltio Brasilian länsiosassa. Sen naapuriosavaltiot ovat Rondônia, Amazonas, Pará, Tocantins, Goiás ja Mato Grosso do Sul. Mato Grossolla on yhteistä rajaa myös Bolivian kanssa. Osavaltion pääkaupunki on Cuiabá. Mato Grossossa on arviolta 3&nbsp;305&nbsp;531 asukasta (vuonna 2016) ja sen pinta-ala on 903&nbsp;330 neliökilometriä. Suurinta osaa osavaltiosta peittää Mato Grosson ylänkö, jossa merkittävin elinkeino on karjanhoito.

Vuonna 1977 Mato Grossosta irtautui omaksi osavaltiokseen Mato Grosso do Sul. 

## Aluejako
Mato Grosso on jaettu väestönlaskentaa ja tilastointia varten viiteen suuralueeseen: Keski-eteläinen, Koillis-, Pohjois-, Kaakkois- ja Lounais-Mato Grosso. Hallinnollisesti osavaltio jakautuu 22 ala-alueeseen, jotka on jaettu 141 kuntaan. Ala-alueet ovat:

*Alta Floresta
*Alto Araguaia
*Alto Guaporé
*Alto Pantanal
*Alto Paraguai
*Alto Teles Pires
*Arinos
*Aripuanã
*Canarana
*Colíder
*Cuiabá
*Jauru
*Médio Araguaia
*Norte Araguaia
*Paranatinga
*Parecis
*Primavera do Leste
*Rondonópolis
*Rosário Oeste
*Sinop
*Tangará da Serra
*Tesouro

## Lähteet

## Aiheesta muualla

*Osavaltion internetsivut
Santa Catarina

**Santa Catarina** on osavaltio Brasilian eteläosassa. Sen pääkaupunki on Florianópolis, joka sijaitsee Santa Catarinan saarella. Osavaltion suurin kaupunki on kuitenkin Joinville. Santa Catarinan naapuriosavaltiot ovat Rio Grande do Sul ja Paraná. Osavaltiolla on yhteistä rajaa myös Argentiinan kanssa. Santa Catarinassa on arviolta 6&nbsp;910&nbsp;553 asukasta (vuonna 2016) ja sen pinta-ala on 95&nbsp;703 neliökilometriä.

## Osavaltion suurimmat kaupungit ja niiden asukasluvut

*Joinville – 477&nbsp;971 
*Florianópolis – 386&nbsp;913 
*Blumenau – 287&nbsp;350 
*São José – 192&nbsp;679 
*Criciuma – 182&nbsp;785 
*Chapecó – 165&nbsp;220 
*Lages – 165&nbsp;068 
*Itajaí – 161&nbsp;789 
*Jaraguá do Sul – 124&nbsp;661 
*Palhoça – 120&nbsp;346 
*Tubarão – 93&nbsp;238 
*Balneário Camboriú – 90&nbsp;461 
*Brusque – 85&nbsp;218 
*São Bento do Sul – 73&nbsp;189 
*Caçador – 69&nbsp;767 
*Concordia – 65&nbsp;754 
*Araranguá – 60&nbsp;076 
*Biguaçu – 55&nbsp;267 
*Rio do Sul – 54&nbsp;713 
*Içara – 54&nbsp;041 
*Canoinhas – 52&nbsp;647 
*Gaspar – 51&nbsp;955 
*Mafra – 51&nbsp;427

## Aluejako

Santa Catarina on jaettu väestönlaskentaa ja tilastointia varten kuuteen suuralueeseen: Grande Florianópolis, Norte Catarinense, Oeste Catarinense, Serrana, Sul Catarinense ja Vale do Itajaí. Hallinnollisesti osavaltio jakautuu 20 ala-alueeseen jotka jakautuvat edelleen 293 kuntaan. Ala-alueet ovat:

*Araranguá
*Blumenau
*Campos de Lages
*Canoinhas
*Chapecó
*Concórdia
*Criciúma
*Curitibanos
*Florianópolis
*Itajaí
*Ituporanga
*Joaçaba
*Joinville
*Rio do Sul
*São Bento do Sul
*São Miguel do Oeste
*Tabuleiro
*Tijucas
*Tubarão
*Xanxerê

## Kuvia

Tiedosto:Blue_Tree_Towers,_Joinville,_Santa_Catarina_(2003).jpg|Joinville
Tiedosto:Lagoa da Conceição.jpg|Florianópolis
Tiedosto:Blumenau2.JPG|Blumenau


## Lähteet

## Aiheesta muualla

*Osavaltion internetsivut
Mato Grosso do Sul

**Mato Grosso do Sul** on osavaltio Brasiliassa. Sen naapuriosavaltiot ovat Mato Grosso, Goiás, Minas Gerais, São Paulo ja Paraná. Osavaltiolla on yhteistä rajaa myös Paraguayn ja Bolivian kanssa. Mato Grosso do Sulin osavaltio syntyi vuonna 1979, kun se irtautui Mato Grossosta omaksi osavaltiokseen.

Osavaltiossa on arviolta 2&nbsp;682&nbsp;386 asukasta (vuonna 2016) ja sen pinta-ala on 357&nbsp;146 neliökilometriä.

## Aluejako
Mato Grosso do Sul on jaettu väestönlaskentaa ja tilastointia varten neljään suuralueeseen: Centro Norte de Mato Grosso do Sul, Leste de Mato Grosso do Sul, Pantanal Sul Mato-Grossense ja Sudoeste de Mato Grosso do Sul. Hallinnollisesti osavaltio jakautuu 11 ala-alueeseen, jotka on jaettu edelleen 79 kuntaan. Ala-alueet ovat:

*Alto Taquari
*Aquidauana
*Baixo Pantanal
*Bodoquena
*Campo Grande
*Cassilândia
*Dourados
*Iguatemi
*Nova Andradina
*Paranaíba
*Três Lagoas

## Lähteet

## Aiheesta muualla

*Osavaltion internetsivut
Sergipe

**Sergipe** on Brasilian pienin osavaltio. Se sijaitsee Atlantin valtameren rannikolla ja sen naapuriosavaltiot ovat Bahia ja Alagoas. Osavaltiossa on arviolta 2&nbsp;265&nbsp;779 asukasta (vuonna 2016) ja sen pinta-ala on 21&nbsp;918 neliökilometriä. Osavaltion pääkaupunki on Aracaju.

## Osavaltion suurimmat kaupungit ja niiden asukasluvut

*Aracaju – 491&nbsp;898 
*Nossa Senhora do Socorro – 164&nbsp;569 
*Lagarto – 89&nbsp;075 
*Itabaiana – 82&nbsp;957 
*São Cristóvão – 73&nbsp;415 
*Estância – 61&nbsp;636 
*Tobias Barreto – 46&nbsp;043 
*Simão Dias – 39&nbsp;182 
*Itabaianinha – 37&nbsp;798 
*Poco Redondo – 29&nbsp;032 
*Nossa Senhora da Glória – 28&nbsp;671 
*Propria – 28&nbsp;562 
*Itaporanga d'Ajuda – 28&nbsp;128 
*Capela – 27&nbsp;243 
*Porto da Folha – 26&nbsp;787 
*Laranjeiras – 25&nbsp;928 
*Boquim – 24&nbsp;790 
*Nossa Senhora das Dores – 23&nbsp;523 
*Umbauba – 21&nbsp;391 
*Poco Verde – 21&nbsp;157 
*Caninde de São Francisco – 20&nbsp;977 
*Barra dos Coqueiros – 20&nbsp;413 
*Riachão do Dantas – 20&nbsp;336 
*Neópolis – 20&nbsp;141

## Aluejako
Sergipe on jaettu väestönlaskentaa ja tilastointia varten kolmeen suuralueeseen: Agreste Sergipano, Leste Sergipano ja Sertão Sergipano. Hallinnollisesti osavaltio jakautuu 13 ala-alueeseen, jotka on jaettu edelleen 75 kuntaan. Ala-alueet ovat:

*Agreste de Itabaiana
*Agreste de Lagarto
*Aracaju
*Baixo Cotinguiba
*Boquim
*Carira
*Cotinguiba
*Estância
*Japaratuba
*Nossa Senhora das Dores
*Propriá
*Sergipana do Sertão do São Francisco
*Tobias Barreto

## Lähteet

## Aiheesta muualla

*Osavaltion internetsivut
Rondônia

**Rondônia** on osavaltio Brasiliassa. Sen naapuriosavaltiot ovat Acre, Amazonas ja Mato Grosso. Rondônialla on yhteistä rajaa myös Bolivian kanssa. Osavaltion pääkaupunki on Porto Velho. Muita kaupunkeja ovat muun muassa Ji-Paraná, Ariquemes, Vilhena ja Cacoal. Osavaltiossa on arviolta 1&nbsp;787&nbsp;279 asukasta (vuonna 2016) ja sen pinta-ala on 237&nbsp;591 neliökilometriä.

Osavaltio on nimetty Cândido Rondonin mukaan.

## Aluejako
Rondônia on jaettu väestönlaskentaa ja tilastointia varten Länsi-Rondônian ja Madeira-Guaporén suuralueisiin. Hallinnollisesti osavaltio on jaettu kahdeksaan ala-alueeseen, jotka jakautuvat edelleen 52 kuntaan. Ala-alueet ovat:

*Alvorada D'Oeste
*Ariquemes
*Cacoal
*Colorado do Oeste
*Guajará-Mirim
*Ji-Paraná
*Porto Velho
*Vilhena

## Osavaltion suurimmat kaupungit ja niiden asukasluvut

*Porto Velho – 436 884 
*Ji-Paraná – 116 441 
*Ariquemes – 90 901 
*Cacoal – 78 417 
*Vilhena – 78 785 
*Jaru – 51 238 
*Rolim de Moura – 50 902 
*Buritis – 42 686 
*Guaraja-Mirim – 42 075 
*Ouro Preto do Oeste – 40 735 
*Pimenta Bueno – 31 416 
*São Miguel do Guapore – 31 185 
*Machadinho d'Oeste – 29 698 
*Alta Floresta d'Oeste – 29 001 
*Espigão d'Oeste – 27 556 
*Presidente Medici – 25 314 
*Nova Mamore – 20 333

## Lähteet

## Aiheesta muualla

*Osavaltion internetsivut
Camillo Golgi

**Camillo Golgi** (7. heinäkuuta 1843 Córteno Golgi – 21. tammikuuta 1926 Pavia) oli italialainen lääkäri ja professori Paviassa. Hän keksi värjäysmenetelmän, jonka avulla hermosolujen eri osia voitiin erottaa toisistaan. Golgi sai vuonna 1906 yhdessä Santiago Ramón y Cajalin kanssa Nobelin lääketieteen palkinnon.

Golgi löysi vuonna 1897 soluelimen, joka myöhemmin nimettiin löytäjänsä mukaan Golgin laitteeksi. Hän raportoi löydöstään virallisesti 1898. Golgin laitteen olemassaolosta kiisteltiin vuosikymmenten ajan, kunnes se viimein vahvistettiin 1950-luvulla.

## Lähteet

## Aiheesta muualla
Alagoas

**Alagoas** on osavaltio Brasilian koillisosassa Atlantin valtameren rannalla. Se sijaitsee Pernambucon ja Sergipen osavaltioiden välissä ja sillä on myös hieman yhteistä rajaa Bahian kanssa. Alagoasissa on arviolta 3&nbsp;358&nbsp;963 asukasta (vuonna 2016) ja sen pinta-ala on 27&nbsp;779 neliökilometriä. Osavaltion pääkaupunki on Maceió.

Osavaltio on Brasilian köyhimpiä, ja sen inhimillisen kehityksen indeksi, lukutaitoisten osuus väestöstä sekä väestön elinajanodote ovat Brasilian alhaisimpia. Lapsikuolleisuus on puolestaan maan korkein. Vuonna 2007 tuhannesta lapsesta 50 kuoli ennen viidettä ikävuotta, mikä on kaksi kertaa enemmän kuin maassa keskimäärin ja lähes 15 kertaa enemmän kuin Suomessa.

## Osavaltion suurimmat kaupungit ja niiden asukasluvut

*Maceió – 884&nbsp;320
*Arapiraca – 197&nbsp;520
*Palmeira dos Indios – 69&nbsp;211
*Rio Largo – 66&nbsp;915
*Penedo – 59&nbsp;429
*Uniao dos Palmares – 59&nbsp;233
*Coruripe – 44&nbsp;313
*Santana do Ipanema – 44&nbsp;254
*Delmiro Gouveia – 43&nbsp;909
*Sao Miguel dos Campos – 43&nbsp;265
*Campo Alegre – 43&nbsp;213
*Atalaia – 41&nbsp;572
*Marechal Deodoro – 41&nbsp;538
*Teotonio Vilela – 40&nbsp;584
*Pilar – 32&nbsp;200
*São Sebastiao – 31&nbsp;396
*Girau do Ponciano – 30&nbsp;405

## Aluejako
Osavaltio on jaettu kolmeen suuralueeseen, Agreste Alagoano, Leste Alagoano ja Sertão Alagoano, 13 ala-alueeseen ja 101 kuntaan. Ala-alueet ovat:

*Arapiraca
*Palmeira dos Indios
*Traipu
*Litoral Norte Alagoano
*Maceio
*Mata Alagoana
*Penedo
*São Miguel dos Campos
*Serrana dos Quilombos
*Alagoana do Sertao do Sao Francisco
*Batalha
*Santana do Ipanema
*Serrana do Sertão Alagoano

## Kuvia

Tiedosto:Maceio01.jpg|Maceion rantaa
Tiedosto:Maceio02.jpg|Toinen kuva Maceiosta


## Lähteet

## Aiheesta muualla

*Osavaltion internetsivut
Charles Louis Alphonse Laveran

**Charles Louis Alphonse Laveran** (18. kesäkuuta 1845 – 18. toukokuuta 1922) oli ranskalainen lääkäri ja bakteriologi. Hän todisti tutkimuksissaan alkueläinten olevan malarian ja trypanosomiaasin aiheuttajamikrobeja. Hän sai työstään Nobelin lääketieteen palkinnon vuonna 1907. Laveran suoritti lääkärintutkintonsa Strasbourgin yliopistossa vuonna 1867.

## Tieteellinen työ
Laveran alkoi tutkia vuonna 1878 Algeriassa malariaa sairastavien potilaiden veren punasoluja mikroskoopilla. Hän löysi punasolujen sisältä malarian aiheuttajaksi epäilemänsä loisen, jolle hän antoi nimen *Oscillaria malariae*. Nykyään tämä itiöeläinsuku tunnetaan nimellä *[[Plasmodium]]*. Laveran julkaisi löydöksensä vuonna 1880, mutta kului useita vuosia, ennen kuin loisteoria hyväksyttiin aikakauden tieteellisissä piireissä. Hän sai vuonna 1889 Ranskan tiedeakatemian Prix Bréant -palkinnon tutkimuksistaan. Vuodesta 1900 alkaen Laveran tutki erityisesti *[[Trypanosoma]]*-suvun alkueläimiä, jotka aiheuttavat trypanosomiaasina tunnetun taudin. 

## Lähteet

## Aiheesta muualla
Amapá

**Amapá** on osavaltio Brasilian pohjoisosassa. Se rajoittuu pohjoisessa Ranskan Guayanaan. Osavaltio sijaitsee Amazonjoen suulla ja on suurimmilta osin sademetsää. Osavaltiossa on arviolta 782&nbsp;295 asukasta (vuonna 2016) ja sen pinta-ala on 142&nbsp;828 neliökilometriä. Osavaltion pääkaupunki on Macapá.

Suuri osa osavaltiosta on sademetsää, ja sen suojeluun on panostettu 2000-luvulla. Vuonna 2002 avattiin Tumucumaquen kansallispuisto. Arapán luonnonvaroihin kuuluvat huonekalupuut, kuten mahonki ja ruusupuu, kumi, juutti, pähkinät, kala ja muut merenelävät. Puroista huuhdotaan kultaa, ja Macapán kaupungista sisämaahan päin on mangaanikaivoksia. Merialueella on tehty öljyn koeporauksia.

## Osavaltion suurimmat kaupungit ja niiden asukasluvut
Asukasluvut ovat vuoden 2015 arvioita.
*Macapá – 456&nbsp;171
*Santana – 112&nbsp;218
*Laranjal do Jari – 45&nbsp;712
*Oiapoque – 24&nbsp;263
*Porto Grande – 19&nbsp;669
*Mazagao – 19&nbsp;571

## Hallinnollinen jako

Amapá on jaettu väestönlaskentaa ja tilastointia varten Pohjois- ja Etelä-Amapán suuralueisiin. Hallinnollisesti osavaltio jakautuu neljään ala-alueeseen ja 16 kuntaan. Ala-alueet ovat:
* Amapá
* Oiapoque
* Macapá
* Mazagão

## Lähteet

## Aiheesta muualla

* Osavaltion internetsivut
Ceará

**Ceará** on osavaltio Brasiliassa. Se sijaitsee Atlantin valtameren rannikolla. Osavaltiossa on arviolta 8&nbsp;963&nbsp;663 asukasta (vuonna 2016) ja sen pinta-ala on 148&nbsp;921 neliökilometriä. Osavaltion pääkaupunki on Fortaleza.

## Aluejako
Ceará on jaettu väestönlaskentaa ja tilastointia varten seitsemään suuralueeseen (). Hallinnollisesti osavaltio jakautuu 33 ala-alueeseen (port. *microrregião*), jotka on jaettu 184 kuntaan. Suuralueet ovat:

*Centro Sul Cearense
*Etelä-Ceará
*Fortalezan metropolialue
*Jaguaribe
*Luoteis-Ceará
*Pohjois-Ceará
*Sertoes Cearenses

## Lähteet

## Aiheesta muualla

*Osavaltion internetsivut
Radio City Music Hall

**Radio City Music Hall** on kuuluisa viihdekeskittymä ja teatteri Yhdysvaltain New Yorkissa sijaitsevassa Rockefeller Centerin rakennuskeskittymässä. *Showplace of the Nation* -lempinimellä tunnettu Music Hall avattiin yleisölle 27. joulukuuta 1932. Siellä järjestetään paljon erilaisia konsertteja, elokuvanäytöksiä sekä erikoistapahtumia.

Radio City Music Hall on Donald Deskeyn suunnittelema, ja sen sisäosien sisustus on yhdistelmä lasia, alumiinia, kromia sekä geometrista koristeellisuutta. Deskey torjui siihen aikaan teattereissa vallalla olleen rokokootyylin ja korvasi sen muodikkaammalla art deco -tyylillä. Music Hallissa oli 5&nbsp;945 istumapaikkaa katsojille, ja siitä tulikin avajaistensa aikaan maailman suurin teatteritila. Nykyään Radio City Music Hall on maailman suurin elokuvateatteri 5&nbsp;910 istumapaikallaan.

*The Great Stage* eli *Suuri näyttämö* on 20 metriä syvä ja 40 metriä leveä. Sen hissijärjestelmä oli Yhdysvalloissa Music Hallin avajaisaikaan niin kehittynyt, että Yhdysvaltain laivasto lainasi sen hydrauliikkaa toisen maailmansodan lentotukialuksiinsa. Tarinan mukaan hallituksen agentit varjelivat sodan aikana Music Hallin pohjakerrosta suojatakseen tekniikkaa ja turvatakseen Yhdysvaltain laivaston etulyöntiaseman.

Radio City Music Hall toimii yleensä sekä Emmy-palkintojen (vuoden 2006 Emmy-gaala järjestettiin poikkeuksellisesti Los Angelesissa) että Tony-palkintojen seremoniapaikkana. Siellä järjestetään myös usein MTV Video Music Awardsit, sekä lähes aina Grammy -gaala – jos vain on New Yorkin vuoro pitää kyseinen juhla. Lisäksi teatterissa on vuosittain järjestetty  vuodesta 2006 lähtien.


Tiedosto:Radio City Music Hall Panorama.jpg|Radio City Music Hallin julkisivua.
Tiedosto:Radio City Music Hall 3051638324 4a385c5623.jpg|Auditorio


## Lähteet

## Aiheesta muualla
* Antti Halonen : Maailman mahtavin revyyteatteri on samalla musiikkihalli ja konserttilava, Seura, 21.06.1939, nro 25, s. 10, Kansalliskirjaston digitaaliset aineistot
Pará

**Pará** on osavaltio Brasilian pohjoisosassa. Sen pääkaupunki on Belém. Muita kaupunkeja ovat muun muassa Santarém, Óbidos ja Anapu. Osavaltiossa on arviolta 8&nbsp;272&nbsp;724 asukasta ja sen pinta-ala on 1&nbsp;247&nbsp;950 neliökilometriä. 

Parán lipussa valkoinen raita symboloi eläinrataa, osavaltion lävistävää päiväntasaajaa ja Amazonjokea. Sininen tähti on Neitsyen tähtikuvioon kuuluva Spica, joka symboloi Paráa myös Brasilian lipussa. Punainen pohjaväri symboloi paikallisen väestön elinvoimaa.

## Aluejako

Pará on jaettu väestönlaskentaa ja tilastointia varten kuuteen suuralueeseen: Baixo Amazonas, Belémin metropolialue, Marajó, Kaakkois-Pará, Koillis-Pará, Lounais-Pará. Hallinnollisesti osavaltio jakautuu 22 ala-alueeseen, jotka on jaettu edelleen 144 kuntaan. Ala-alueet ovat:

*Almeirim
*Altamira
*Arari
*Bragantina
*Belém
*Cametá
*Castanhal
*Conceição do Araguaia
*Furos de Breves
*Guamá
*Itaituba
*Marabá
*Óbidos
*Paragominas
*Parauapebas
*Portel
*Redenção
*Salgado
*Santarém
*São Félix do Xingu
*Tomé-Açu
*Tucuruí

## Kuvia

Tiedosto:Roots by cesarpb.jpg|Puita Amazon-joen varrella
Tiedosto:Mercado Municipal do Cartaxo.JPG | Cartaxon kauppahalli
Tiedosto:Santarem-jangada01.jpg|Santarém


## Lähteet

## Aiheesta muualla

*Osavaltion internetsivut
Kalle Holmberg

**Kaarle Vilhelm ”Kalle” Holmberg** (21. kesäkuuta 1939 Mikkeli – 12. syyskuuta 2016 Helsinki) oli suomalainen ohjaaja. Hän ohjasi ja näytteli teatterissa, oopperassa ja televisiossa.

## Ura
Holmberg opiskeli vuosina 1962–1965 Teatterikoulun korkeakouluosastossa ja toimi opiskeluaikanaan Ylioppilasteatterin johtajana 1964–1965. Valmistuttuaan hänet kiinnitettiin ohjaajaksi Helsingin kaupunginteatteriin 1965–1970 ja Suomen Teatterikoulun rehtoriksi 1968–1971. Turun kaupunginteatterin pääohjaajana Holmberg toimi 1971–1977, Yleisradion TV 2:ssa *Rauta-ajan* ohjaajana 1977–1981, KOM-teatterin johtajana 1981–1982 ja Helsingin kaupunginteatterin pääohjaajana 1984–1993.

Holmberg vieraili ohjaajana muun muassa Savonlinnan oopperajuhlilla, Suomen kansallisoopperassa, Kansallisteatterissa, Pyynikin kesäteatterissa, Tampereen Työväen Teatterissa, Tukholman kaupunginteatterissa, Ruotsin Kuninkaallisessa Oopperassa, Norjan Kansallisteatterissa, Schauspielhaus Bochumissa ja Katona Jozsef-teatterissa Budapestissa.

Holmberg näytteli muun muassa elokuvissa *[[Uuno Turhapuro armeijan leivissä]]*, *[[Kummeli Kultakuume]]*, *[[Rölli ja metsänhenki]]*, *[[Rööperi (elokuva)|Rööperi]]*, *[[Harjunpää ja pahan pappi]]*, rikossarjassa Kylmäverisesti sinun sekä komediallisessa televisiosarjassa *[[Katapultti (televisio-ohjelma)|Katapultti ]]* (1971–1972).

Holmberg on saanut Kritiikin kannukset, Pohjoismaisen kuunnelmapalkinnon, Valtion elokuvapalkinnon, Prix Italian (Rauta-aika), Pro Finlandian, Suomipalkinnon ja Suomen Leijonan Ritarikunnan komentajamerkin. Hänelle myönnettiin teatterineuvoksen arvonimi 2002. Ida Aalberg -mitali hänelle myönnettiin 2005.

## Perhe ja yksityiselämä
Holmberg oli naimisissa dramaturgi-ohjaaja Ritva Holmbergin (1944–2014) kanssa. Heidän tyttärensä on Annina Holmberg. Kalle Holmberg kuoli leukemiaan 12. syyskuuta 2016 Terhokodissa Helsingissä. Vuosia aiemmin ortodokseiksi kääntyneet Kalle ja Ritva Holmberg on haudattu Valamon luostarin hautausmaalle Heinävedellä.

## Ohjauksia

* *[[Lapualaisooppera]]* (Ylioppilasteatteri)
* *Rikhard III* (Helsingin kaupunginteatteri)
* *Berliini järjestyksen kourissa* (Helsingin kaupunginteatteri)
* *Rosvot* (Bunkkeriteatteri)
* *Juha* (Savonlinnan oopperajuhlat)
* *Seitsemän veljestä* (Turun kaupunginteatteri)
* *Kuningas Lear* (Turun kaupunginteatteri)
* *Aleksis Kivi* (Turun kaupunginteatteri)
* *Ratsumies* (Savonlinnan oopperajuhlat)
* *[[Rauta-aika]]* (Yleisradio TV 2)
* *Punainen viiva* (Suomen Kansallisooppera)
* *Kuningas lähtee Ranskaan* (Savonlinnan oopperajuhlat)
* *Tartuffe* (Helsingin kaupunginteatteri)
* *Riivaajat* (Helsingin kaupunginteatteri)
* *Kullervo* (Los Angeles Opera / Suomen Kansallisooppera)
* *Akseli ja Elina, Pohjantähden alla, Tuntematon sotilas* (Pyynikin kesäteatteri)
* *Rhenguldet* (Kungliga Operan)
* *[[Paavo Suuri. Suuri juoksu. Suuri uni.]]* (Olympiastadion / Helsingin kaupunginteatteri)
* *Demokratia* (Suomen Kansallisteatteri)

## Teokset
* 
* 

## Lähteet

## Kirjallisuutta
* 

## Aiheesta muualla
* Kalle Holmbergin muistokirjoitus ''Helsingin Sanomissa''.
*
Roraima

**Roraima** on osavaltio Brasilian pohjoisosassa. Se on asukasluvultaan Brasilian pienin. Naapuriosavaltioita ovat Pará ja Amazonas. Osavaltiolla on yhteistä rajaa myös Venezuelan ja Guyanan kanssa. Osavaltion pääkaupunki ja suurin kaupunki on Boa Vista. Roraimassa on arviolta 514&nbsp;229 asukasta (vuonna 2016) ja sen pinta-ala on 224&nbsp;301 neliökilometriä.

## Aluejako

## Lähteet

## Aiheesta muualla

*Osavaltion internetsivut
Maranhão

**Maranhão** on osavaltio Brasiliassa. Se sijaitsee Atlantin rannikolla. Maranhãon naapuriosavaltiot ovat Piauí, Tocantins ja Pará. Osavaltion pääkaupunki on São Luís. Muita kaupunkeja ovat muun muassa Imperatriz, Timon ja Caxias. Osavaltiossa on arviolta 6&nbsp;954&nbsp;036 asukasta (vuonna 2016) ja sen pinta-ala on 331&nbsp;936 neliökilometriä.

Maranhãon Alcântarassa on Brasilian avaruusjärjestön satelliittien laukaisukeskus Alcântaran avaruuskeskus *Centro de Lançamento de Alcântara* (CLA).

## Aluejako
Maranhão on jaettu väestönlaskentaa ja tilastointia varten viiteen suuralueeseen: Keski-, Itä-, Länsi-, Etelä- ja Pohjois-Maranhão. Hallinnollisesti osavaltio jakautuu 21 ala-alueeseen, jotka on jaettu edelleen 217 kuntaan. Ala-alueet ovat:

*Aglomeração Urbana de São Luís
*Alto Mearim e Grajaú
*Baixada Maranhense
*Baixo Parnaíba Maranhense
*Caxias
*Chapadas do Alto Itapecuru
*Chapadas das Mangabeiras
*Chapadinha
*Codó
*Coelho Neto
*Gerais de Balsas
*Gurupi
*Imperatriz
*Itapecuru Mirim
*Lençois Maranhenses
*Litoral Ocidental Maranhense
*Médio Mearim
*Pindaré
*Porto Franco
*Presidente Dutra
*Rosário

## Lähteet

## Aiheesta muualla

*Osavaltion internetsivut
Piauí

**Piauí** on osavaltio Brasilian koillisosassa. Siellä on arviolta 3&nbsp;273&nbsp;227 asukasta (vuonna 2019) ja sen pinta-ala on 251&nbsp;577 neliökilometriä. Osavaltion pääkaupunki ja suurin kaupunki on Teresina. Osavaltiolla on rantaviivaa 64 kilometriä.

Osavaltio on eräs Brasilian köyhimmistä. Siellä on matkailijaa houkuttavia luontokohteita kuten Parnaíbajoen delta mangrovemetsineen ja Sete Cidadesin ja Serra da Capivaran kansallispuistot.

## Maantiede
Parnaíba-joki muodostaa rajan Maranhãota vastaan,  ja suurin osa osavaltiosta kuuluu sen valuma-alueeseen.

## Aluejako
Piauí on jaettu väestönlaskentaa ja tilastointia varten neljään suuralueeseen: Keski-pohjoinen Piauí, Pohjois-Piauí, Lounais-Piauí ja Kaakkois-Piauí. Hallinnollisesti osavaltio on jaettu 15 ala-alueeseen, jotka jakautuvat edelleen 224 kuntaan. Ala-alueet ovat:

*Alto Médio Canindé
*Alto Médio Gurgueia
*Alto Parnaíba Piauiense
*Baixo Parnaíba Piauiense
*Bertolínia
*Campo Maior
*Chapadas do Extremo Sul Piauiense
*Floriano
*Litoral Piauiense
*Médio Parnaíba Piauiense
*Picos
*Pio IX
*São Raimundo Nonato
*Teresina
*Valença do Piauí

## Osavaltion suurimmat kaupungit ja niiden asukasluvut

*Teresina – 775 477 
*Parnaiba – 140 190 
*Picos – 70 211 
*Piripiri – 61 637 
*Floriano – 56 180 
*Barras – 42 288 
*Campo Maior – 41 958 
*Uniao – 41 617 
*Altos – 38 087 
*Pedro II – 37 158 
*Esperantina – 35 353 
*Oeiras – 34 760 
*Jose de Freitas – 34 606 
*Miguel Alves – 30 962

## Lähteet

## Aiheesta muualla

*Osavaltion internetsivut
Aamen

**Aamen** (Myös Amen, hepreaksi אמן, kreikaksi Ἀμήν, arabiaksi آمين, āmīn) on heprealaisessa Raamatussa, Uudessa testamentissa ja Koraanissa käytetty vakuutuksen osoitus. Sanaa on alusta asti käytetty ja käytetään edelleen juutalaisuudessa, kristinuskossa ja islamissa, erityisesti rukouksissa. Alkuaan hepreankielinen sana tarkoittaa "totisesti", "niin olkoon", "luja", "tosi", "varma", "luotettava".

Vahvistussanaa käytetään myös arkikielessä: "Sanoi kaikkeen jaa ja aamen".

## Aamen heprealaisessa Raamatussa

Heprealaisen Raamatun Tanakhin (kristittyjen Vanhan testamentin) tekstissä 'aamen'-sana voi esiintyä
* lauseen alussa, jolloin se viittaa edeltävään asiaan ja suomennetaan esimerkiksi "silloin",
* lauseen keskellä, tai
* lauseen lopussa vahvistussanana.

## Aamen Uudessa testamentissa

Uudessa testamentissa 'aamen' on yksi niistä muutamasta heprealaisesta sanasta, joka esiintyy kreikkalaisessa tekstissä transkriboituna. Sitä ei ole käännetty kreikaksi yhtäältä siksi, että eksaktia kreikankielistä vastinetta ei ole, ja toisaalta siksi, että Uusi testamentti on pääosin kirjoitettu juutalaisille, jotka tuntevat termin.

Jeesuksen sanoissa 'aamen' esiintyy usein kahdentuneena lauseen alussa, vanhatestamellisesta käytännöstä poiketen viittaamatta mihinkään aikaisempaan; näissä kohdin se suomennetaan vanhastaan **"totisesti, totisesti"**.

Paavalin kirjeissä esiintyvissä ylistyksissä (ns. doksologioissa) aamen on ylistyksen päätössana (esim. Room. 9:5, 11:36; ks. myös Ilm. 22:20).

Ilmestyskirjan mukaan Jeesus itse on Aamen, Jumalan lupausten vahvistaja (Ilm. 3:14). Aamen on myös koko Raamatun viimeinen sana Ilmestyskirjan lopussa.

Raamatun tekstin suomennoksissa 'aamen'-sana esiintyy suomentamattomana lähinnä silloin, kun se päättää rukouksen, virren tai siunauksen, kuten Raamatun lopussa.

## Aamen kristinuskossa

Kristillisessä hartauselämässä 'aamen'-sanaa käytetään kahdella tavalla. Yleisimmin se on käytössä rukouksen päätesanana.  Lausutulla tai lauletulla aamenella seurakunta yhtyy rukouksiin esimerkiksi messussa, rukoushetkissä ja kirkollisissa toimituksissa. Kirkkoisä Augustinuksen mukaan aamen on kuin allekirjoitus. Joissakin kristillisissä kulttuureissa sitä käytetään myös spontaanina vastauksena puheenvuoroon; tällöin se ilmaisee yhtymistä esitettyyn asiaan ja uskoa siihen että puheenvuoro oli Jumalan innoittama. Molemmat käyttötavat perustuvat Uuteen Testamenttiin ja juutalaiseen käytäntöön.

## Aamen Koraanissa ja islamissa

Islamissa Aamen (آمين, *āmīn*) esiintyy yleensä muun muassa Koraanin aloittavan al-Fatiha -suuran päätteeksi. 

## Lähteet

## Aiheesta muualla
* 
*
Paraíba

**Paraíba** on osavaltio Brasilian koillisosassa. Osavaltio rajoittuu pohjoisessa Rio Grande do Norten osavaltioon, idässä Atlantin valtamereen, etelässä Pernambucon osavaltioon ja lännessä Cearán osavaltioon. Sen pääkaupunki on João Pessoa. Muita suuria kaupunkeja ovat Campina Grande, Santa Rita, Patos, Sousa, Cajazeiras ja Cabedelo. Osavaltiossa on arviolta 3&nbsp;999&nbsp;415 asukasta (vuonna 2016) ja sen pinta-ala on 56&nbsp;469 neliökilometriä.

## Aluejako

Paraíba on jaettu väestönlaskentaa ja tilastointia varten neljään suuralueeseen: Sertão Paraibano, Borborema, Agreste Paraibano, Mata Paraibana. Hallinnollisesti osavaltio jakautuu 23 ala-alueeseen, jotka on jaettu edelleen 223 kuntaan. Ala-alueet ovat:

*Brejo Paraibano
*Cajazeiras
*Campina Grande
*Cariri Ocidental
*Cariri Oriental
*Catolé do Rocha
*Curimataú Ocidental
*Curimataú Oriental
*Esperança
*Guarabira
*Itabaiana
*Itaporanga
*João Pessoa
*Litoral Norte
*Litoral Sul
*Patos
*Piancó
*Sapé
*Seridó Ocidental Paraibano
*Seridó Oriental Paraibano
*Serra do Teixeira
*Sousa
*Umbuzeiro

## Kuvia

Tiedosto:JoaoPessoaManaira.JPG|João Pessoa
Tiedosto:Igreja Nossa Senhora da Piedade.jpg|Arara
Tiedosto:Sapé-Avenida.jpg|Sapé


## Lähteet

## Aiheesta muualla

*Osavaltion internetsivut
Tocantins

**Tocantins** on osavaltio Brasiliassa. Sen pääkaupunki ja suurin kaupunki on Palmas. Osavaltiossa on arviolta 1&nbsp;532&nbsp;902 asukasta (vuonna 2016) ja sen pinta-ala on 277&nbsp;622 neliökilometriä. Osavaltio sijaitsee sisämaassa.

## Osavaltion suurimmat kaupungit ja niiden asukasluvut

*Palmas – 187&nbsp;639
*Araguaina – 123&nbsp;353
*Gurupi – 69&nbsp;727
*Porto Nacional – 46&nbsp;285
*Paraíso do Tocantins – 39&nbsp;856
*Araguatins – 28&nbsp;373
*Colinas do Tocantins – 27&nbsp;207
*Miracema do Tocantins – 26&nbsp;729
*Tocantinópolis – 25&nbsp;316
*Guarai – 20&nbsp;715

## Aluejako
Tocantins on jaettu väestönlaskentaa ja tilastointia Ocidental do Tocantinsin ja Oriental do Tocantinsin suuralueisiin. Hallinnollisesti osavaltio jakautuu kahdeksaan ala-alueeseen, jotka on jaettu edelleen 139 kuntaan. Tocantinsin ala-alueet ovat:

*Araguaína
*Bico do Papagaio
*Dianópolis
*Gurupi
*Jalapão
*Miracema do Tocantins
*Porto Nacional
*Rio Formoso

## Lähteet

## Aiheesta muualla

*Osavaltion internetsivut
Aurinkovertaus

**Aurinkovertaus** on yksi Platonin vertauksista. Se on esitetty *[[Valtio (Platon)|Valtion]]* kirjassa VI (507b–509c). Se käyttää Aurinkoa metaforana valon lähteestä, mitä ilmeisimmin tiedon valon lähteestä, jonka hän katsoi olevan sama kuin ’Hyvän’ idea. Tätä pidetään usein Platonin näkemyksenä jumalasta. Vertaus käsittelee näin todellisuuden lopullista luonnetta ja sitä, kuinka saamme siitä tietoa. *Valtiossa* puhujana on esitetty Sokrates, mutta todellisuudessa ajatukset lienevät puhtaasti Platonin omia.

Silmä on Platonin mukaan erikoinen aistielinten joukossa siinä, että se tarvitsee toimiakseen välittäjän, valon. Vahvin ja paras valon lähde on aurinko. Sen valossa voimme tarkastella asioita selkeästi. Samaa voidaan hänen mukaansa sanoa käsitettävissä olevista asioista, eli kiinteistä ja ikuisista ideoista jotka ovat tieteellisen ja filosofisen tutkimuksen lopullisia kohteita.

”Syntyvällä ja häviävällä kohteella” Platon tarkoittaa tavallista näkyvää ja aistittavissa olevaa maailmaa ympärillämme. Jos yritämme ymmärtää, miksi asiat ovat niin kuin ne ovat ja mitä yleisiä luokkia voidaan käyttää erilaisten ympärillämme olevien kappaleiden ymmärtämiseen, ilman minkäänlaista viittausta ideoihin (universaaleihin), epäonnistumme täydellisesti, aivan kuin meiltä puuttuisi järki. Vastakohtaisesti ”totuuden ja olevaisuuden valaisema kohde” on sama asia kuin Platonin ideamaailma, jota valaisee ideoista korkein, ’Hyvän’ idea. Koska todellinen olemassaolo sijoittuu ideoiden maailmaan, meidän täytyy Platonin mukaan suunnata ajatuksemme sinne saadaksemme tietoa. Muuten joudumme tyytymään pelkkään mielipiteeseen, jota voidaan verrata hetkellisiin varjoihin.

Platon sanoo myös, että sekä aurinko että ’Hyvä’ ovat kummatkin ”syntymisen” lähteitä:

Nykyisin monet lukijat saattavat pitää outona, että yhtä ja samaa asiaa kutsutaan ’Hyväksi’, olemassaolon (ainakin ideoiden olemassaolon) lähteeksi, joksikin joka jotenkin valaisee kaikki muut ideat, ja universaaliksi. Kohdan perusteella monet ovat ajatelleet, että Platonille ’Hyvä’ oli sama kuin jumala, mutta kohdasta esiintyy hyvin paljon erimielisyyksiä. Erityisesti on ollut vaikeaa tulkita, kuinka ’Hyvä’ Platonin mukaan ”antaa [ideoille] myös olemassaolon ja olevaisuuden”.

Aurinkovertaus on hyvä esimerkki siitä, kuinka metafysiikan ja tietoteorian kohteet ovat perinteisesti olleet toisiinsa kietoutuneita. Tieto siitä, mitä on hyvin perustavalla tasolla olemassa, antaa usein syvällistä tietoa siitä, mitä ja miten voidaan tietää, ja päinvastoin. Se myös havainnollistaa Platon tunnetuimmat näkökannat: rationalismin ja platonistisen realismin (koskien universaaleja).

Platon jatkoi todellisuuden ja tietämisen tasojen kuvaamista jaetun janan vertauksella (509d–513e). Välittömästi tämän jälkeen sama oppi esitetään kuuluisan luolavertauksen avulla (514a–520a).

## Lähteet

## Kirjallisuutta

*
Kaseiini

**Kaseiinit** (S1-kaseiini – 30,6 %,
* &#954;-kaseiini – 10,1 %,
* &#945;S2-kaseiini – 8,0 %.

Kaseiineja käytetään nykyisin juuston valmistuksessa, mutta aiemmin niitä käytettiin myös muovin kaltaisena valmistusmateriaalina (galaliitti) ja liiman raaka-aineena.

## Vaneriliima
Kaseiinia osattiin käyttää sideaineena ja liimana jo muinaisessa Egyptissä. 1930-1950-luvuilla kaseiiniliima oli yleisesti käytössä puurakenteisten lentokoneiden liimaliitoksissa. Ensimmäisten englantilaisen de Havilland Mosquito -tiedustelulentokoneiden vaneri-balsa-runko liimattiin kaseiinilla, myöhemmin keinohartseilla. Suomessa jatkosodan aikana Valtion lentokonetehtaan Myrsky-hävittäjän rakenneongelmat johtuivat osin kaseiiniliimasta. 

Kaseiinia voidaan käyttää myös temperamaalauksessa: liima on vesiliukoista noin viikon ajan, jolloin se on työstettävissä.

## Lähteet
Varjo (Jungin arkkityyppi)

**Varjo** on jungilaisessa psykologiassa se osa persoonallisuutta, joka on tiedostamatonta ja usein ristiriidassa tietoisen tajunnan kanssa. Se saattaa olla osa henkilön alkuperäistä persoonallisuutta, joka on syrjäytynyt tietoisen mielen tieltä; sieltä löytyvät tietoisen mielen torjumat ajatukset, esimerkiksi epämiellyttävät luonteenpiirteet ja tietoisen mielen kanssa yhteensopimattomat pyrkimykset. Varjo toimii tietoisuuden suhteen kompensoivasti ja vaistonvaraisesti eli sen vaikutus voi olla hyvä taikka paha. Masentuneen tai pelokkaan ihmisen unelmissa ja visioissa varjo voi olla säälimätön tai myötätuntoinen. 

Päällimmäinen kerros varjosta edustaa piilotajuista, henkilökohtaisista kokemuksista tullutta osaa persoonallisuudessa. Alempi kerros varjosta koostuu historiallisesta aspektista, jonka katsotaan olevan osa kollektiivistä ylipersoonallista piilotajuntaa.

## Lähteet

### Kirjalähteet

* C.G. Jung: Aion: Researches Into the Phenomenology of the Self. Routledge, 1991.
Paul Dukas

**Paul Abraham Dukas** [dykas] (1. lokakuuta 1865 Pariisi – 17. toukokuuta 1935 Pariisi) oli ranskalainen säveltäjä. 

Dukas syntyi Pariisissa juutalaiseen perheeseen ja opiskeli Pariisin konservatoriossa muun muassa Théodore Dubois'n ja Ernest Guiraud'n johdolla. Myöhempinä vuosinaan Dukas tuli tunnetuksi sävellyksen opettajana. Hänen oppilaitaan olivat muun muassa Joaquín Rodrigo, Maurice Duruflé, Olivier Messiaen ja Jehan Alain.

Dukas sävelsi muun muassa C-duuri-sinfonian (1897), oopperan *Ariane et Barbe-bleue* (1907) ja baletin *La Péri* (1912). Hänen tunnetuin teoksensa lienee orkesteriteos *[[Noidan oppipoika (Dukas)|Noidan oppipoika]]* (*L'Apprenti sorcier*) vuodelta 1897. Hän sävelsi myös useita pienimuotoisempia teoksia muun muassa pianolle ja orkesterille.

Dukasin itsekritiikki oli harvinaisen ankara, ja hänen tiedetään vain muutamia päiviä ennen kuolemaansa polttaneen suuren määrän julkaisematta jääneiden sävellystensä käsikirjoituksia, muun muassa sinfonioita, alkusoittoja ja kamarimusiikkia.

## Kirjallisuutta
* Perret, Simon-Pierre – Ragot, Marie-Laure: *Paul Dukas.* Fayard, Paris. 2007.
* 

## Lähteet

## Aiheesta muualla

* 
* Vapaasti käytettävissä olevia Dukasin partituureja Mutopia Project